Իսկապե՞ս ստացվում է, որ արդեն հնարավոր է ապրել առանց այդ ամենի, իսկ փողը ինքնիրեն կթափվի երկնքից: Սակայն պարզվում է, որ Շվեյցարիայի կառավարությունը բնավ չի գժվել և շատ լավ գիտի, թե ինչ է անում: Նրանք ուզում են, որպեսզի քաղաքացիներն ապահովված լինեն ամենամսյա ստաբիլ մինիմալ եկամուտով, որը ոչնչից կախված չի լինի: Իսկ քաղաքացիները այնքան էլ կողմ չեն այդ գաղափարին: Քանի որ շվեյցարացիների միայն երկու տոկոսն են հայտնել, որ կթողնեն աշխատանքը, եթե կառավարության առաջարկը ընդունվի: Մյուս 98%-ը միտք ունեն շարունակել աշխատանքը: Եվ ոչ այն պատճառով, որ նպաստին գումարվող աշխատավարձը կբարձրացնի նրանց կյանքի որակը: Այդ մարդիկ չեն պատկերացնում իրենց անգործ, աշխատանքը նրանց համար կյանքի իմաստի կարևորագույն գործոններից է: Ավելին` հարցվածների մեծ մասը գտնում են, որ հանրաքվեի արդյունքում առաջարկը չի անցնի, քանի որ շվեյցարացիները սովոր չեն ձրի ապրել և չեն ցանկանում գումար ստանալ հենց այնպես: